APEH vagyonvizsgálat
Meneküljünk, jön az APEH ! Menekül a csiga az erdőből. Találkozik a rókával. -Mi van csiga, miért tepersz ennyire? -Itt az APEH, vagyonvizsgálat lesz. -Na és? -Hát tudod, nekem is saját házam van, az asszonynak is saját háza van, meg a gyereknek is. Sürgősen le kell innen lépnünk. Elgondolkodik a róka, majd ő is futni kezd. Találkoznak a gólyával. Megszólítja a kissé lemaradó ravaszdit: -Mi van róka, hova futsz ilyen gyorsan? -Nem hallottad? Kiszállt az APEH az erdőbe, vagyonvizsgálatra. -És akkor mi van? -Hát nekem is drága bundám van, az asszonynak is, a gyerekeknek is. Ezek minket lecsuknak! A gólya nagyon csodálkozik, majd kis gondolkodás után magabiztosan rákezd: -Hát, fiúk nekünk ezen a ronda fészken kívül aztán igazán semmink sincs. Az is mindig össze van szarva, tehát csúnya is - szóra sem érdemes. A csiga loholás közben kárörvendően visszaszól: -Nana, gólya! Fél év itthon, fél év külföldön?!! Aztán miből?